**Prof. Nataša Peršuh**

Redna profesorica na področju oblikovanja tekstilij in oblačil Nataša Peršuh je od leta 2008 zaposlena na Naravoslovnotehniški fakulteti Univerze v Ljubljani (UL NTF), kjer je pridobila naziv diplomirana oblikovalka tekstilij in oblačil leta 2000, naziv magister pa leta 2002 na Institut Français de la mode v Parizu. Priznanje pomembnih umetniških del je prejela leta 2007.

Nataša Peršuh se s svojim avtorskim delom redno predstavlja na uradnih tednih mode in selekcioniranih razstavah doma in v tujini in velja za eno najboljših oblikovalk sodobne mode v Sloveniji. Prejela je številna ugledna priznanja in nagrade. V letih 2014 in 2015 je bila tudi vabljena članica in aktivna udeleženka delavnic za pripravo evropskih strategij za modno industrijo MADIFESTO v Bruslju.

Kakoavost njenega pedagoškega dela se kaže v uspehih študentov, ki so sodobno mlado slovensko modno oblikovanje že postavili na svetovni zemljevid, prejeli vrsto uglednih mednarodnih nagrad, poleg tega pa tudi štiri fakultetne Prešernove nagrade.